**Muudatus nr 4**

29.12.2014 sõlmitud

üürilepingule nr Ü7998/14

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud *üürileandja*), mida esindab volikirja alusel haldusteenuste direktor Karel Aasrand

ja

**Kultuuriministeerium**, registrikood 70000941,asukoht Suur-Karja 23, 15076 Tallinn (edaspidi nimetatud *üürnik*), mida esindab põhimääruse alusel kantsler Kristiina Alliksaar,

eraldi nimetatud *pool*ja koos *pooled*,

*võttes arvesse, et*

1. poolte vahel on 29.12.2014 sõlmitud üürileping nr Ü7998/14 (edaspidi nimetatud *leping*), mille kohaselt on üürnikul õigus kasutada **Klooga memoriaalkompleksi** hoonestamata kinnistuid;
2. üürileandja on 13.03.2024 kirjaga teavitanud üürnikku lepingu tingimuste muutmisest alates 01.01.2025;
3. vastavalt lepingu tüüptingimuste punktile 3.17 vaadatakse pikema tähtajaga kui kümme aastat sõlmitud üürilepingus kasutustasu suurus üle vähemalt iga kümne aasta järel. Eeltoodust tulenevalt soovivad pooled kokku leppida üüris sisalduva remondikomponendi tasu korrigeerimises alates 01.01.2025, mistõttu muudetakse lepingu lisas 3 kokkulepitud tasusid;
4. pooled soovivad muuta lepingu lisa 2 ning viia see kooskõlla teenuste tegeliku liigitusega järgmiste koodide osas: elektripaigaldiste tehnohooldus (kood 253), turvasüsteemide tehnohooldus (koodid 282, 289), kinnistu välisterritooriumi korrashoid (koodid 311, 313), siseruumide koristus (kood 332), sanktsioonid (koodid 561 – 565, 569), valveteenus (koodid 716, 719), transpordivahendite parkimine (kood 721);
5. muutunud on üürileandja poolne kontaktisik, mistõttu muudetakse lepingus fikseeritud kontaktandmeid;
6. muutunud on üürileandja juriidiline aadress, mistõttu muudetakse lepingus fikseeritud juriidilist aadressi,

lepivad pooled kokku alljärgnevas (edaspidi nimetatud *kokkulepe*):

1. Muuta lepingus üürileandja poolseid kontaktisiku andmeid järgmiselt:

Kontaktisik: Põhja piirkonna kinnisvarahaldur Agne Laurand

Kontaktisiku telefon: + (372) 5648 8797

Kontaktisiku e-post: agne.laurand@rkas.ee

1. Muuta lepingus üürileandja juriidilist aadressi ja lugeda õigeks juriidiliseks aadressiks Tartu mnt 85, Tallinn 10115.
2. Muuta **lepingu lisa nr 2** **„Poolte kohustused üüripinna korrashoiu tagamisel ja teenuste liigitus**“ ning asendada see kokkuleppe lisaga nr 1.
3. Muuta **lepingu lisa nr 3 „Üür ja kõrvalteenuste tasu“** ja asendada see **alates 01.01.2025** kokkuleppe lisaga nr 2.
4. Jätta ülejäänud lepingu tingimused muutmata.
5. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
6. Kokkulepe allkirjastatakse digitaalselt.
7. Kokkulepe jõustub viimase digiallkirja andmise kuupäevast.

**Kokkuleppe lisatud lepingu lisad:**

1. **Lepingu lisa nr 2 „Poolte kohustused üüripinna korrashoiu tagamisel ja teenuste liigitus“**
2. **Lepingu lisa nr 3 „Üür ja kõrvalteenuste tasu“**

*(allkirjastatud digitaalselt) (allkirjastatud digitaalselt)*

Karel Aasrand Kristiina Alliksaar

haldusteenuste direktor kantsler

Riigi Kinnisvara AS Kultuuriministeerium